Malayalam Subtitles are best viewed in Media Player Classic & KM PLAYER
മലയാള പരിഭാഷ ചെയ്തത് : M-Sone www.facebook.com/groups/MSONEsubs
Visit http://www.malayalamsubtitles.org for more
My Neighbor Totoro
Translated by Sreejith SP
sent your feedback to sreejithspyd@gmail.com
അച്ഛാ, മുട്ടായി വേണോ ?
ഉം. നിങ്ങൾക്ക് അവിടെ ബുദ്ധിമുട്ടൊന്നും ഇല്ലല്ലോ ?
ഇല്ല.
നമ്മൾ എത്താറായി.
മീയ്, ഒളിയ്ച്ചോ !
രക്ഷപ്പെട്ടു, ഞാൻ കരുതി പോലീസുകാരനായിരിക്കുമെന്ന്.
ഹലോ, നിന്റെ മാതാപിതാക്കൾ എവിടെയാ ? ഞങ്ങൾ പുതിയ താമസക്കാരാണ്.
നന്ദി.
ഹായ്, എന്റെ പേര് കുസകാബെ ! താഴത്തേ വീട്ടിലെ പുതിയ താമസക്കാരാ !
കണ്ടതിൽ വളരെ സന്തോഷം !
നന്ദി !
സ്ഥലം എത്തി.
നിൽക്ക് !
മീയ്, ഇതാ ഇവിടെ ഒരു പാലം !
പാലമോ ?
ആ മിന്നായം കണ്ടോ ? മീനും ഉണ്ട് !
അപ്പൊ, ഇവിടം ഇഷ്ടപ്പെട്ടോ ?
അച്ഛാ, ഇത് അടിപൊളിയാ !
നോക്ക്, മരങ്ങൾ കൊണ്ടൊരു ഗുഹ !
അതാണോ നമ്മുടെ വീട് ?
വാ !
ഇതൊരു പുരാവസ്ഥു ആണല്ലോ.
പുരാവസ്ഥു !
കണ്ടിട്ട് ഭാർഗവീനിലയം പോലുണ്ട് !
എന്ത് ഭാർഗവീനിലയമോ ?
കണ്ടോ, എല്ലാം ദ്രവിച്ചിരിക്കുന്നു !
ഇത് മിക്കവാറും ഇടിഞ്ഞ് വീഴും !
ഇടിഞ്ഞ് വീഴും!
നോക്ക് മീയ്!
കണ്ടോ ?
എന്ത് വലുതാ അത്.
അച്ഛാ, ഏതാ ആ വലിയ മരം ?
അതൊരു കർപ്പൂര മരമാണ്...
കർപ്പൂര മരം...!
ചെരുപ്പ് ഊരിയിട്ട് അകത്ത് കേറണം.
അയ്യോ!
ഒരു ഓക്ക്-വിത്ത് !
എനിക്കും കാണിച്ച് താ !
വേറൊന്ന് !
എനിക്കും കിട്ടി ഒരെണ്ണം !
മാറി നിൽക്ക് മീയ്. വാതിൽ തുറക്കട്ടേ.
ഓക്ക്-വിത്തുകൾ !
വീട്ടിന്റെ മച്ചിൽ നിന്നും ഓക്ക്-വിത്തുകൾ വീഴുന്നു.
മുകളീന്ന് വീണതാ !
ചിലപ്പൊ അവിടെ അണ്ണാന്മാർ കാണും.
അണ്ണാനോ, ശെരിക്കും ?
അല്ലെങ്കിൽ ഓക്ക്-വിത്ത് ഇഷ്ടപ്പെടുന്ന എലികളായിരിക്കാം.
അയ്യേ. അണ്ണാന്മാരാ ഭേദം.
ഈ റേഡിയോ എവിടെ വെയ്ക്കണം ?
ഓഹ് റേഡിയോ, ഇങ്ങ് കൊണ്ടുവരൂ. സാറ്റ്സ്കി, നീ പോയി അടുക്കള തുറക്കുമോ ?
അത് വീട്ടിന്റെ പിറകിലാ.
മീയ്, വാ!
ഞാനും വരുന്നു !
വേഗം!
വാ, അകത്ത് കേറാം.
ബാത്ത്ടബ്.
അതൊക്കെ പോയി. ഇവിടെ ഒന്നും ഇല്ല.
അതാണ് കുളിമുറി.
അച്ഛാ, ഇവിടെയെന്തോ ഉണ്ട്.
അണ്ണനാണോ ?
അറിയില്ല, കറുത്ത എന്തോ ജീവികൾ, ഇവിടെ നിറയെ ഉണ്ടായിരുന്നു. എലിയും പാറ്റയും ഒന്നും അല്ല.
ശെരിക്കും ? എന്നാൽ ഒന്ന് നോക്കാം.
എന്തെങ്കിലും കാണാമോ ?
കരിഞ്ചാത്തന്മാർ ആണെന്നാ തോന്നുന്നത്.
കരിഞ്ചാത്തന്മാരോ ? എന്റെ ചിത്ര-പുസ്തകത്തിൽ ഉള്ളതുപോലത്തെയോ ?
ആയിരിക്കണം. ഏതായാലും ഭൂതങ്ങൾ പകൽ പുറത്ത് വരില്ല.
എപ്പോഴും കരിഞ്ചാത്തന്മാരെ കാണാൻ പറ്റില്ല. ചിലപ്പോഴൊക്കെ ഇരുട്ട് മുറിയിലേക്ക് കേറുമ്പോൾ...
...കാഴ്ച കുറയും അപ്പൊ ഇവരെ കാണാൻ പറ്റും.
ഓഹോ.
വരൂ കരിഞ്ചാത്തന്മാരെ. ഒളിച്ചിരിക്കാതെ ഇവിടെ വാ !
നിങ്ങൾ എന്നെ സഹായിക്കണം. മുകളിലേക്ക് കയറാനുള്ള കോണി കണ്ടുപിടിക്കണം.
മുകളിൽ കേറി എല്ലാ ജനലുകളും തുറന്നിടാമോ ?
ശെരി !
ഞാനും വരുന്നു !
ടൊയ്ലെറ്റ് !
ഇവിടെയല്ല !
ഇവിടെയുമില്ല !
ഇല്ല!
മീയ്, ഞാൻ കോണിപ്പടി കണ്ടുപിടിച്ചു !
കൂരിരുട്ടാണല്ലോ !
അച്ഛൻ പറഞ്ഞ ചാത്തന്മാരായിരിക്കും...
വേറൊരു വിത്ത്.
പുറത്ത് വരൂ കരിഞ്ചാത്തന്മാരേ !
മിസ്റ്റർ ചാത്തൻ, താങ്കൾ ഇവിടെയുണ്ടെന്ന് നമുക്ക് അറിയാം. പുറത്ത് വരൂ.
അച്ഛാ, ഉറപ്പായും ഇവിടെ എന്തൊക്കെയോയുണ്ട് !
കൊള്ളാം ! ബാധയുള്ള വീട്ടിൽ താമസിക്കണമെന്നത് കുട്ടിയായിരുന്നപ്പോഴേ എന്റെ വലിയ ആഗ്രഹമാണ്.
ഞാൻ വരുന്നു !
ഞാൻ ഒരെണ്ണത്തിനെ പിടിച്ചു, സാറ്റ്സ്കി.
മീയ്.
നല്ല ഉന്മേഷത്തിലാണല്ലോ അവൾ.
ഇത് നമ്മുടെ അയൽക്കാരിയാണ്. വീട് നോക്കുന്നത് ഇവരാണ്. നിങ്ങൾ ഇവരെ മുത്തശ്ശി എന്ന് വിളിച്ചോളൂ.
ഞാൻ സാറ്റ്സ്കി. പിന്നെ ഇതെന്റെ അനിയത്തി മീയ്.
രണ്ടുപേരേം കണ്ടതിൽ വളരെ സന്തോഷം.
നിങ്ങൾ ഇത്ര വേഗം വരുമെന്ന് അറിഞ്ഞിരുന്നെങ്കിൽ ഞാൻ ഇതൊക്കെ നേരത്തേ വൃത്തിയാക്കുമായിരുന്നു.
വേണ്ട, ഇതൊക്കെ തന്നെ ധാരാളം.
ഞാൻ വയലിൽ അല്പം തിരക്കിലായിരുന്നു എങ്കിലും വീടൊക്കെ അടിച്ചുവാരുമായിരുന്നു...
നിന്റെ കൈക്ക് എന്ത് പറ്റി ?
ഞാനൊരു ചാത്തനെ പിടിച്ചു. പക്ഷേ അത് രക്ഷപ്പെട്ടുകളഞ്ഞു...
നിന്റെ കാലിലും ഉണ്ട് !
എന്റേതും കറുത്തു !
അത് ‘സുസുവറ്റാരി’ ആയിരിക്കും (പുകയറ പോലിരിക്കുന്ന സാങ്കൽപ്പിക ജീവികൾ)
പൊടി അടിഞ്ഞ് ഉരുണ്ട്കൂടി പഞ്ഞിപോലെ പറന്ന് നടക്കുന്ന ചെറിയ സാധനമോ ?
അതെ. ഒഴിഞ്ഞു കിടക്കുന്ന വീടുകളിൽ അവ പെരുകും.
എന്നിട്ട് കരിയും പൊടിയും പടർത്തും.
ഞാൻ കുട്ടിയായിരുന്നപ്പോൾ എനിക്ക് അവരെ കാണാൻ പറ്റുമായിരുന്നു. ഇപ്പൊ നിങ്ങൾക്കും പറ്റും അല്ലേ ?
അവർ ഭൂതങ്ങളെ പോലെ ആണോ ?
ഇല്ല പേടിക്കാനൊന്നുമില്ല, പാവങ്ങളാ.
നിങ്ങൾ നല്ലവരാണെന്ന് അവർ മനസിലാക്കിയാൽ അവർ ഒന്നും ചെയ്യില്ല. എന്നിട്ട് വീട് വിട്ട് പോകും.
ഇനി എവിടെ പോണമെന്ന് മുകളിലിരുന്ന് തീരുമാനിക്കുകയായിരിക്കും അവരിപ്പോൾ.
മീയ്, അവർ പോവുകയാണെന്ന്.
അവർ പോവണ്ട.
ദാ ഇതു പോലെ ഒരു വലിയ ഒന്ന് നിന്നെ പിടിക്കാൻ വന്നാൽ എന്ത് പറ്റും ?
ഞാൻ പേടിക്കില്ല.
എന്നാ ശെരി, ഇനി ഞാൻ നിനക്ക് കുളിമുറീൽ പോകാൻ കൂട്ട് വരില്ല.
ശെരി, നമുക്ക് ജോലി തുടങ്ങാം. നീ അരിവിയിൽ നിന്ന് കുറച്ച് വെള്ളം എടിത്തിട്ട് വന്ന് പമ്പ് പ്രവർത്തിപ്പിക്കൂ.
അരുവിയിൽ നിന്നോ ?
ഞാനും വരുന്നു !
മീയ്, നിൽക്ക്.
നിനക്ക് മീനിനെ കിട്ടിയോ ?
മുത്തശ്ശി, പമ്പ് പ്രവർത്തിക്കുന്നുണ്ട് !
കൊള്ളാം, വെള്ളം തണുക്കുന്നത് വരെ പമ്പ് ചെയ്യണം.
ശെരി !
ആരാ, എന്താ കാര്യം ?
അത്, അമ്മ പറഞ്ഞു ഇത് അമ്മൂമ്മയ്ക്ക് കൊടുക്കാൻ.
എന്താ അത് ?
നിൽക്ക്, എന്താ ഇത് ?
കാന്റാ, നീയാണോ ?
നീ ബാധയുള്ള വീട്ടിലാ താമസിക്കുന്നത് !
കാന്റാ, മിണ്ടാതിരി.
സാറ്റ്സ്കി ഞാനും അവന്റെ പ്രായത്തിൽ ഇങ്ങനെ തന്നെ ആയിരുന്നു.
എനിക്ക് ആൺകുട്ടികളെ ഇഷ്ടമില്ല. പക്ഷേ അവൻ കൊണ്ടുവന്ന ഈ പലഹാ‍രം എനിക്ക് ഇഷ്ടപ്പെട്ടു.
എത്ര വേണമെങ്കിലും തിന്നോ.
നന്ദി !
സഹായിച്ചതിനു വളരെ നന്ദി, മുത്തശ്ശി.
പിന്നെ കാണാം !
അച്ഛാ, ഈ വീട് വളരെ പഴയതാ. ഇത് ഇടിഞ്ഞ് വീഴുമെന്നാ എനിക്ക് തോന്നുന്നത്.
അയ്യോ, നമ്മൾ താമസം തുടങ്ങിയതല്ലേയുള്ളൂ ?
നമുക്ക് ചിരിക്കാം, അപ്പൊ ഭൂതം വരില്ല.
പക്ഷേ എനിക്ക് പേടിയില്ല.
സത്യം. എനിക്ക് ഒട്ടും പേടിയില്ല.
1 - 2, 1 - 2...
അങ്ങനെ തന്നെ, അഴുക്ക് എല്ലാം ചവിട്ടി പിഴിയ്.
അപ്പൊ അലക്ക് കഴിഞ്ഞു.
പിടിച്ചിരുന്നോ !
മുത്തശ്ശി !
ഹലോ !
ഹലോ .
നിങ്ങൾ എവിടേയ്ക്കാ ?
അമ്മയെ കാണാൻ ആശുപത്രിയിൽ പോകുന്നു.
നല്ല കാര്യം ! ഞാൻ അന്വേഷിച്ചെന്ന് പറയൂ.
ഇതാണ് വഴി.
അച്ഛാ ദേ അവിടെയാ ആശുപത്രി.
ഹലോ.
അമ്മേ !
നീ വന്നതിൽ വളരെ സന്തോഷം.
അച്ഛനു വഴി തെറ്റി.
അതേയോ ? ഇന്ന് സ്കൂളില്ലേ ?
ഇന്ന് സ്കൂൾ അവധിയാ. ഇന്ന് ഞാറ് നടീൽ ദിവസമാ.
കൊള്ളാലോ.
അച്ഛൻ ഡോക്ടറോട് സംസാരിക്കുകയാ,
എല്ലാരേം കണ്ടതിൽ വളരെ സന്തോഷം.
പുതിയ വീട്ടിൽ താമസം ഒക്കെ എങ്ങനെ ?
ബാധയുള്ള വീടോ ?
അമ്മാ, അമ്മയ്ക്ക് ഭൂതങ്ങളെ ഇഷ്ടമാണോ ?
ഉവ്വ്, തീർച്ചയായും. അസുഖം മാറിയിട്ട് വേണം എനിക്കും അവരെ ഒന്ന് കാണാൻ.
കണ്ടോ, ഞാൻ പറഞ്ഞതല്ലേ മീയ്.
അമ്മയ്ക്ക് ഭൂതങ്ങളെ ഇഷ്ടമല്ല അതുകൊണ്ട് വീട്ടിൽ വരില്ലെന്ന് കരുതി മീയ്ക്ക് വിഷമമായിരുന്നു.
നിങ്ങൾക്കോ ?
നമ്മൾക്ക് വളരെ ഇഷ്ടമാ.
എനിക്ക് അവരെ പേടിയില്ല.
മീയുടെ മുടി ഒക്കെ കൊള്ളാമല്ലോ. സാറ്റ്സ്കി നീയാണോ കെട്ടിക്കൊടുത്തത് ?
കൊള്ളാം. നിനക്ക് ഭാഗ്യമുണ്ട്, മീയ്.
പക്ഷേ അവൾ എപ്പോഴും എന്നോട് പിണങ്ങും.
നീ ഒരിടത്തും അനങ്ങാതെ നിൽക്കില്ല. അതുകൊണ്ടാ.
ഇവിടെ വാ, സാറ്റ്സ്കി നിന്റെ മുടി നോക്കട്ടേ.
ഇത് നീളം വളരെ കുറവല്ലേ ?
ഇല്ല, എനിക്ക് ഇതാ ഇഷ്ടം.
എന്റേതും ചെയ്യ് അമ്മേ !
നിന്റെ ഊഴം വരെ നിൽക്ക്.
എനിക്കും നിന്റെ പ്രായത്തിൽ ഇതേ മുടിയായിരുന്നു.
ഞാൻ വലുതാകുമ്പോൾ അമ്മേടേതു പോലെ ആകുമോ ?
ആവുമായിരിക്കും. നീ അമ്മയെ പോലെയാ.
അമ്മയുടെ അസുഖം ഒക്കെ കുറഞ്ഞു, അല്ലേ അച്ഛാ.
അതെ. അമ്മയ്ക്ക് ഉടനെ വീട്ടിൽ പോകാമെന്നാ ഡോക്ടർ പറഞ്ഞത്
ഉടനെയോ ? നാളെയോ ?
ദേ അവൾ വീണ്ടും നാളെ നാളെ എന്ന് പറയാൻ തുടങ്ങി .
നാളെ അല്ല.
എന്റെ കൂടെ കിടക്കുമെന്നാ അമ്മ പറഞ്ഞത്.
നീയല്ലേ പറഞ്ഞത് നിനക്ക് ഒറ്റയ്ക്ക് കിടക്കാൻ പേടിയില്ലെന്ന്.
അമ്മയ്ക്കാണ് പേടി, എനിക്കല്ല.
അച്ഛാ എണീക്കാൻ സമയമായി !
എണീക്ക് !
അയ്യോ ഇന്നും ഞാൻ ഉറങ്ങിപ്പോയി...
എനിക്ക് ഇന്ന് സ്കൂളിൽ ഉച്ചഭക്ഷ്ണം കൊണ്ടുപോണം.
ഞാൻ അത് മറന്നേ പോയി.
കുഴപ്പമില്ല. എല്ലാവർക്കും വേണ്ടത് ഞാൻ ഉണ്ടാക്കി.
അത് കരിയുന്നു !
ഞാൻ ഇതാ വരുന്നു.
ഇതാ, ഇത് നിന്റേതാ മീയ്.
എനിക്കോ ?
മീയ് ഇരുന്ന് കഴിക്ക്.
ഇതാ, പൊതിഞ്ഞ് എടുക്ക്.
സാറ്റ്സ്കി !
അത് മിച്ചിക്കോ ആയിരിക്കും.
ഞാൻ വരുന്നു.
നിനക്ക് പുതിയ കൂട്ടുകാരിയെ കിട്ടിയോ ?
സാറ്റ്സ്കി സമയമായി.
അതെ. നമ്മൾ ഒരുമിച്ചാ പോകുന്നത്.
ഞാൻ പോകുന്നു.
പിന്നെ കാണാം !
ഗുഡ് മോണിങ്ങ് !
ഹൈ, പോകാം.
അച്ഛാ !
എന്നെ കാണാൻ വലിയ കുട്ടിയെ പോലെ ആണോ ?
അതെ മോളേ. നീ എവിടെയാ പോകുന്നത് ?
ഞാൻ പുറത്ത് പോവുകയാ.
അച്ഛാ, ആഹാരത്തിന് സമയമായോ ?
നമ്മൾ ഇപ്പൊ പ്രാതൽ കഴിച്ചതല്ലേയുള്ളൂ ?
അച്ഛാ , ഇതാണ് പൂക്കട.
മാക്രികൾ
ഇതിന് മൂടില്ലേ ?
വിത്ത്.
SPyD™ © Sreejith SP
നീ ആരാ ? വലിയ ചാത്തൻ ആണോ ?
റ്റൊ-റ്റൊ-റോ ? നിന്റെ പേര് റ്റൊറ്റൊറോ ആണോ ?
എനിക്ക് ഉറപ്പാ, നീ റ്റോറ്റൊറോ ആണ്.
പിന്നെ കാണാം.
ശെരി പിന്നെ കാണാം.
ഞാൻ എത്തീ !
ഹേയ്. ഇത്രേം താമസിച്ചോ ?
മീയ് എവിടെ ? ഞാൻ രാവിലെ ഉണ്ടാക്കി കൊടുത്ത ലഞ്ച് അവൾക്ക് ഇഷ്ടപ്പെട്ടോ ?
നമ്മൾ ഒന്നും കഴിച്ചില്ല. അവൾ അതും തൂക്കി പറമ്പിൽ ഓടി നടക്കുകയാണ്.
മീയ് ?
അച്ഛാ, ഇവിടെ വരണം. എനിക്ക് അവളുടെ തൊപ്പി കിട്ടി !
എണീക്ക് മീയ് !
നീ എന്തിനാ ഇവിടെ കിടന്ന് ഉറങ്ങുന്നത് ?
റ്റോറ്റൊറോ എവിടെ ?
റ്റോറ്റൊറോ ?
റ്റോറ്റൊറോ എവിടെ ?
നീ സ്വപ്നം കണ്ടതായിരിക്കും ?
അല്ല. ഞാൻ റ്റോറ്റൊറോയെ കണ്ടു. ഇവിടെ ഉണ്ടായിരുന്നു.
നിന്റെ ചിത്ര-പുസ്തകത്തിലുള്ള ആ വലിയ ജീവിയോ ?
അതെ. ദേഹം മുഴുവൻ മുടിയും പിന്നെ ഇതുപോലെ വലിയ വായും.
ഉമ്പിടി ഒരെണ്ണം, ചെറിയ ഒരെണ്ണം പിന്നെ ഉറക്കം തൂങ്ങിയായ വലിയ ഒരെണ്ണം.
നീ ഇവിടെയാണോ ? വോവ്, ഇത് കൊള്ളാമല്ലോ.
ഒളിച്ചിരിക്കാൻ പറ്റിയ സ്ഥലം !
അച്ഛാ, മീയ് പറഞ്ഞു അവൾ റ്റോറ്റൊറോയെ കണ്ടെന്ന്.
റ്റോറ്റൊറോ ?
ഈ വഴി വാ.
ഹേയ്, നിൽക്ക്. ഞാനും വരുന്നു !
ഹഹ് ?
ഇവിടെയാണോ ?
അല്ല.
മുമ്പ് ഈ ഗുഹ പോയത് ഒരു വലിയ മരത്തിന്റെ അകത്തോട്ടായിരുന്നു.
പക്ഷേ വേറേ വഴി ഒന്നും ഇല്ലല്ലോ.
മീയ്, എങ്ങോട്ടാ പോകുന്നത് ?
മീയ് തിരിച്ച് വാ !
ചിരിക്കണ്ട. ഇവിടെ സത്യമായിട്ടും ഇവിടെ ഒരു റ്റോറ്റൊറോ ഉണ്ടായിരുന്നു. ഞാൻ കണ്ടതാ.
ഞാൻ കള്ളം പറയുകയല്ല.
എനിക്കറിയാം, മീയ്.
ഞാൻ കള്ളം പറയുകയല്ല.
നീ പറഞ്ഞത് കള്ളം അല്ലെന്ന് നമുക്ക് രണ്ട് പേർക്കും അറിയാം.
നീ കാടിന്റെ ദൈവത്തെ ആയിരിക്കും കണ്ടത്. നിനക്ക് ഭാഗ്യം ഉണ്ട്.
എളുപ്പമൊന്നും അതിനെ കാണാൻ പറ്റില്ല.
നമ്മൾക്ക് അമ്പലത്തിൽ പോയി പ്രാർഥിക്കാം.
പ്രാർഥിക്കാനോ ?
അതെ. വാ ഇപ്പൊ തന്നെ പോകാം.
മീയ്, നിന്റെ ഭാരം കൂടുന്നു.
അച്ഛാ നോക്ക് ! ആ കർപ്പൂര മരം.
എന്തൊരു വലുപ്പമാ മരത്തിന് ? അത്ഭുതം തന്നെ.
ഇതാ ഇവിടെ !
ഇതാണോ ആ മരം ?
അച്ഛാ വേഗം വാ.
ആ പൊത്ത് കാണാനില്ല.
അത് ഇവിടെ ആയിരുന്നെന്ന് നിനക്ക് ഉറപ്പാണോ ?
പൊത്ത് അപ്രത്യക്ഷമായെന്നാ മീയ് പറയുന്നത്.
ഞാൻ പറഞ്ഞില്ലേ, അദ്ദേഹം വല്ലപ്പോഴും മാത്രമേ പുറത്തോട്ടൊക്കെ വരൂ എന്ന്.
പക്ഷേ ഇനി അങ്ങേര് വരുമോ ? എനിക്കും അയാളെ കാണണം.
നിനക്ക് ഭാഗ്യമുണ്ടെങ്കിൽ കാണാം.
എന്ത് മനോഹരമായ മരം.
ഇത് വർഷങ്ങളോളം ഇവിടെ നിൽക്കുന്നുണ്ടാവണം.
പണ്ട് മരങ്ങളും മനുഷ്യരും നല്ല സുഹൃത്തുക്കളായിരുന്ന കാലം മുതൽക്കേ ഈ മരം ഇവിടെയുണ്ട്.
ആ മരത്തിനെ കണ്ടതും എനിക്ക് ആ വീട് എനിക്ക് ഇഷ്ടമായി. നിന്റെ അമ്മയ്ക്കും ഇഷ്ടപ്പെട്ടാ മതിയായിരുന്നു.
ശെരി, പ്രാർഥിച്ചിട്ട് വീട്ടിൽ പോയി ആഹാരം കഴിക്കാം.
എന്നിട്ട് ഞാൻ അമ്മയ്ക്ക് ഇതിനെ പറ്റി വിശദമായിട്ട് കത്ത് എഴുതും.
ഞാനും എഴുതും.
ശ്രദ്ധിക്ക് !
മീയെ നോക്കിയതിന് നന്ദി.
തുടർന്നും നമ്മളെ സംരക്ഷിച്ചുകൊള്ളണേ.
വീട്ടിലോട്ട് ആരാദ്യം എത്തുമെന്ന് നോക്കാം !
ഇത് കള്ളക്കളിയാണ്.
നിൽക്ക്!
വേഗം !
നിൽക്ക്, ഞാനും വരുന്നു.
പ്രിയപ്പെട്ട അമ്മേ, ഇന്നൊരു വിചിത്ര സംഭവം ഉണ്ടായി.
മീയ് ഒരു വലിയ റ്റോറ്റൊറോയെ കണ്ടു.
എനിക്കും ഉടനെ തന്നെ അതിനെ കാണാൻ പറ്റുമെന്ന് പ്രതീക്ഷിച്ച് ഇരിക്കയാണ്.
കാന്റാ, വേഗം വാ ! അല്ലെങ്കിൽ നീ സ്കൂളിൽ പോകാൻ വൈകും !
വരുന്നു...
മീയ് ?
ടീച്ചർ !
എന്താ സാറ്റ്സ്കി ?
എന്റെ അനിയത്തിയാ...
എന്തു പറ്റി മുത്തശ്ശി ?
അവൾക്ക് നിന്നെ കാണണം എന്ന് വാശിപിടിയ്ക്കുന്നു.
അവൾ അങ്ങനെ പറഞ്ഞോ ?
നീ മുത്തശ്ശിയുടെ കൂടെ നല്ല കുട്ടിയായി നിന്നോളാമെന്ന് വാക്ക് പറഞ്ഞതല്ലേ.
അച്ഛൻ സർവകലാശാലയിൽ പോയല്ലോ.
എനിക്ക് ഇനി രണ്ട് ക്ലാസ് കൂടെ ഉണ്ട് അത്രയും നേരം മുത്തശ്ശിയുടെ കൂടെ നിന്നൂടേ ?
ഇതു വരെ കുഴപ്പമൊന്നും ഇല്ലായിരുന്നു, അല്ലേ ?
ഞാൻ എന്റെ അധ്യാപികയോട് സംസാരിക്കട്ടേ.
സാറ്റ്സ്കിയുടെ അമ്മ ആശുപത്രിയിലായതുകൊണ്ട് മീയ് ഇന്ന് നമ്മളോടൊപ്പമായിരിക്കും.
നിങ്ങളെല്ലാവരും അവളോട് നന്നായി പെരുമാറണം.
എന്താ അത് ?
അത് റ്റോറ്റൊറോയാ.
മീയ്, നീ മിണ്ടാതിരിക്ക്.
ശെരി.
ബൈ ബൈ, മീയ്.
എനിക്ക് ക്ലാസ് കഴിഞ്ഞ് നിൽക്കാൻ പറ്റില്ല.
ഞാൻ അധ്യാപികയോട് പറയാം.
പിന്നെ കാണാം !
വേഗം വാ, മഴ പെയ്യാൻ പോകുകയാ.
ശെരി.
ദാ പെയ്യുന്നു !
വാ.
ഞാൻ കരയില്ല. ഞാൻ നല്ല കുട്ടിയല്ലേ ?
മഴ കനക്കുകയാണല്ലോ...
ദൈവമേ, മഴ തീരുന്നത് വരെ നമ്മൾ ഇവിടെ നിന്നോട്ടേ.
പക്ഷേ...
ഭാഗ്യം.
ഇതിൽ ഓട്ടകളുണ്ടല്ലോ.
അച്ഛൻ എടുക്കാൻ കുട മറന്നു. ഞാൻ കൊണ്ട്പോയി കൊടുക്കാം.
ഞാനും വരുന്നു.
ഞാൻ പറഞ്ഞില്ലേ, മറന്നു പോയി.
ഏത് മണ്ടനാണ് മഴപെയ്യുമ്പോൾ കുട എടുക്കാൻ മറക്കുന്നത് ?
ഹേയ് !
നീ കളിച്ച് കളിച്ച് അതിനെ ഒടിച്ചതാവും.
ഇല്ല. അങ്ങനെയുന്നുമല്ല.
ഹലോ വീട്ടിലാരുമില്ലേ ?
ഹലോ സാറ്റ്സ്കി . ഹൈ മീയ്. വരൂ. മുത്തശ്ശീ...!
ഇന്ന് മീയെ നോക്കിയതിന് നന്ദി.
അവൾ പിണങ്ങി പോയി എന്ന വിഷമമേയുള്ളൂ.
കാന്റാ തന്നതാ ഈ കുട.
അവൻ തന്നതോ ? ഈ പഴയ ചീത്തയായ സാധനമോ !
എന്റെ കൂടെ മീയും ഉണ്ടായിരുന്നു, ഇത് കിട്ടിയത് വളരെ നന്നായി.
പക്ഷേ കാന്റാ നനഞ്ഞല്ലോ എന്നതിൽ എനിക്ക് വിഷമം ഉണ്ട്. നന്ദി.
ഓ സാരമില്ല. അങ്ങനെയെങ്കിലും അവൻ കുറച്ച് വൃത്തിയായല്ലോ.
നിങ്ങൾ അച്ഛനെ കാണാൻ പോവുകയാണോ ?
ഉവ്വ്. അച്ഛൻ കുട എടുക്കാൻ മറന്നു.
എന്ത് നല്ല കുട്ടികൾ.
ബൈ ബൈ, മീയ്.
അതാരാ വന്നത് ?
എനിക്കറിയില്ല.
അതാ ബസ് വരുന്നു. നമ്മൾ കൃത്യ സമയത്തിനെത്തി.
കേറുന്നോ ?
ശെരി, പോട്ടേ.
അച്ഛൻ അതിൽ ഇല്ലായിരുന്നു.
അടുത്തതിൽ വരുമായിരിക്കും. നിനക്ക് മുത്തശ്ശിയുടെ അടുത്ത് പോണോ ?
നിനക്കെന്ത് പറ്റി ?
ഉറക്കം വരുന്നോ ?
ഞാൻ പറഞ്ഞതല്ലേ, മുത്തശ്ശിയുടെ അടുത്ത് പോണോ ?
ഇനി കൂടുതൽ താമസിക്കില്ല. കുറച്ചൂടെ ക്ഷമിക്ക്.
ബസ്സ് നല്ല താമസിച്ചല്ലോ...
വാ.
താങ്കൾ റ്റോറ്റൊറോ ആണോ ?
ഓ.., ഒരു മിനിട്ട്...
ഇത് പിടിച്ചോ.
വേഗം പിടിച്ചോ, മീയ് വീഴുന്നു.
തലയ്ക്കു മുകളിൽ ദാ ഇങ്ങനെ പിടിച്ചോ.
ദാ ബസ് വരുന്നു !
അയാൾ അച്ഛന്റെ കുട കൊണ്ടുപോയി...
ഞാൻ താമസിച്ചുപോയി.
ആ വണ്ടി പോട്ടേ...!
തീവണ്ടി വരാൻ താമസിച്ചു പിന്നെ ബസ്സും കിട്ടിയില്ല.
നിങ്ങൾ പേടിച്ചോ ?
അച്ഛാ നമ്മൾ റ്റോറ്റൊറോയെ കണ്ടു ! അത് ഇവിടെ വന്നിരുന്നു !
പിന്നെ ഒരു പൂച്ച-ബസ്സും കണ്ടു !
എന്ത് ?
അത് വളരെ വലുതായിരുന്നു !
ഇതുപോലെ വലിയ കണ്ണുകൾ !
നമ്മൾ കണ്ടു ! നമ്മൾ റ്റോറ്റൊറോയെ കണ്ടു !
വാ, അച്ഛാ
പ്രിയപ്പെട്ട അമ്മേ, ഇന്ന് ഞാൻ എത്ര ആനന്ദത്തിലാണെന്ന് പറഞ്ഞറിയിക്കാൻ പറ്റില്ല.
എന്റെ ജീവിതത്തിലെ ഏറ്റവും ഭയാനകവും രസകരവുമായ ദിവസമായിരുന്നു ഇന്ന്.
റ്റോറ്റൊറോ നമുക്ക് ഒരു നല്ല സമ്മാനം തന്നു...
...മുള ഇലയിൽ പൊതിഞ്ഞ് നാരുകൊണ്ട് കെട്ടിയ പൊതി.
വീട്ടിലെത്തിയിട്ട് തുറന്നപ്പോൾ നോക്കിയപ്പോൾ അതിൽ നിറയെ വിത്തുകൾ !
അത് പറമ്പിൽ നട്ട് ഒരു കാട് ഉണ്ടാക്കിയെടുക്കാൻ നമ്മൾ തീരുമാനിച്ചു.
പക്ഷേ ഒന്നും ഇതുവരെ മുളച്ചില്ല. മീയ്, അത് മുളയ്ക്കാനായി എപ്പോഴും അതിനടുത്ത് തന്നെ കാത്ത് ഇരിക്കും
അവൾ ഇരിക്കുന്നത് കാണാൻ ഒരു ഞണ്ടിനെ പോലെയുണ്ട്.
വേനലവധി ആവാറായി.
എന്റെ പൊന്ന് അമ്മയല്ലേ, പെട്ടെന്ന് അസുഖം മാറട്ടേ. സ്നേഹത്തോടെ സാറ്റ്സ്കി
വാ, ഉറങ്ങാൻ നേരമായി.
ലൈറ്റണയ്ക്ക് !
നിൽക്ക്, അച്ഛാ.
അച്ഛാ നാളെ അത് മുളയ്ക്കുമായിരിക്കുമോ ?
റ്റോറ്റൊറോയ്ക്ക് അറിയാമായിരിക്കും എന്നാ എനിക്ക് തോന്നുന്നത്.
മീയ് !
അവിടെയല്ലേ നമ്മൾ വിത്ത് നട്ടത്.
മരങ്ങളൊക്കെ എവിടെ പോയി !
വിത്ത് മുളച്ചു.
ഞാൻ കരുതി സ്വപ്നമായിരുന്നെന്ന്.
അത് സ്വപ്നമല്ലാ...!
മിസ്റ്റർ കുസകാബേ ! ടെലഗ്രാം !
വീട്ടിലാളുണ്ടോ ?
മുത്തശ്ശി.
ഞാൻ ഇവിടെയുണ്ട്.
ഇത് നല്ല വിളഞ്ഞതാ.
ഇതോ ?
അതും കൊള്ളാം.
ഈ വയലിൽ എല്ലാം ഉണ്ടല്ലോ.
കുറച്ച് കഴിഞ്ഞ് വരാം.
ഇതിപ്പൊ തണുത്ത് കാണും.
തിന്നാൻ നല്ല രുചിയായിരിക്കും.
അടിപൊളി.
വെയ്ലത്ത് നിന്ന് വളർന്നത്കൊണ്ട് ഇവ നിങ്ങളുടെ ആരോഗ്യത്തിനു വളരെ നല്ലതാ.
എന്റെ അമ്മയ്ക്കും ഇത് നല്ലതാണോ ?
അതെ. നിന്റെ അമ്മ എന്റെ പച്ചക്കറികൾ കഴിച്ചാൽ ഉടനെ തന്നെ രോഗം ഭേദമാവും.
അടുത്ത ശനിയാഴ്ച അമ്മ വീട്ടിൽ വരാനിരിക്കയാ.
അമ്മ എന്റെ കൂടെ കിടക്കും !
ഹൊ ! അസുഖം ഒക്കെ മാറിയത് വളരെ നല്ല കാര്യം.
ഇല്ല. പുതിയ വീട് ഒക്കെ ഒന്ന് കണ്ട് പരിചയപ്പെടാൻ ഡോക്ടർ പറഞ്ഞു.
തിങ്കളാഴ്ച തിരിച്ച് പോണം.
അതേയോ. എന്നാൽ നമുക്ക് അമ്മയെക്കൊണ്ട് നിറയെ പച്ചക്കറികൾ കഴിപ്പിക്കാം.
ഞാൻ പറിച്ച ഈ ചോളം ഞാൻ അമ്മയ്ക്ക് കൊടുക്കും. ആരോഗ്യത്തിന് നല്ലതാ.
അമ്മയ്ക്ക് ഇതിഷ്ടപ്പെടുമെന്ന് എനിക്ക് ഉറപ്പാ.
അതെ !
നിങ്ങൾക്ക് ഒരു ടെലഗ്രാം ഉണ്ടായിരുന്നു.
നമ്മൾക്കോ ?
അച്ഛൻ താമസിച്ചേ വരൂ, ഞാൻ എന്ത് ചെയ്യും ?
തുറന്ന് നോക്ക്, പ്രധാനപ്പെട്ട എന്തെങ്കിലുമായിരിക്കും.
ആശുപത്രിയുമായി ബന്ധപ്പെടുക...
അമ്മയുടെ ആശുഅത്രിയിൽ നിന്നാ ! അമ്മയ്ക്കെന്തോ പറ്റിയിട്ടുണ്ട് !
മുത്തശ്ശി ! ഞാൻ എന്ത് ചെയ്യും ?
സമാധാനപ്പെട്. നിന്റെ അച്ഛൻ എവിടെയാണെന്ന് നിനക്കറിയാമോ ?
ഓഫീസിലെ നമ്പർ അറിയാം, പക്ഷേ വീട്ടിൽ ഫോൺ ഇല്ല.
കാന്റാ, ഫോൺ വിളിയ്ക്കാൻ ഇവളേയും കൊണ്ട് മാമന്റെ വീട്ടിൽ പോ !
മീയ്, എന്നോടൊപ്പം ഇവിടെ നിൽക്ക് !
മുത്തശ്ശിയോടൊപ്പം നിൽക്ക് മീയ് !
ഹലോ, എനിക്ക് ഒരു ദീർഘ-ദൂര കോൾ ചെയ്യണം.
ടൊക്കിയോ 31 13 82
നല്ല കുട്ടി, കാന്റാ.
ഹലോ ?
ഹലോ, അവിടെ അച്ഛൻ.., അല്ല മിസ്റ്റർ കുസകാബേ ഉണ്ടോ ?
ഞാൻ അയാളുടെ മോളാ, സാറ്റ്സ്കി .
അച്ഛാ ? ഇത് ഞാനാ സാറ്റ്സ്കി !
ഹലോ, എന്താ കാര്യം? ആശുപത്രീന്നോ ?
ശെരി, ഞാൻ ഇപ്പൊ തന്നെ അവരെ വിളിയ്ക്കാം.
അമ്മയ്ക്ക് എന്തെങ്കിലും കുഴപ്പമുണ്ടോ ?
പേടിക്കാൻ ഒന്നുമില്ല. ഞാൻ തിരക്കിയിട്ട് ഉടനേ തിരിച്ച് വിളിയ്ക്കാം.
ഞാൻ ഫോൺ വെക്കുകയാണ്. നീ അവിടെ തന്നെ നിന്നോ.
അച്ഛൻ തിരിച്ച് വിളിക്കുന്നത് വരെ ഞാൻ ഇവിടെ നിന്നോട്ടേ ?
എത്ര നേരം വേണമെങ്കിലും നിന്നോളൂ.
സാറ്റ്സ്കി !
തരൂല്ല, ഈ ചോളം എന്റെ അമ്മയ്ക്കുള്ളതാ.
ഇത് കഴിച്ചാലേ അമ്മയുടെ അസുഖം ഭേദമാകൂ.
മീയ്, അമ്മയ്ക്ക് സുഖമില്ല. അതുകൊണ്ട് ഇപ്പ്രാവശ്യം അമ്മ വീട്ടിൽ വരില്ല.
അയ്യോ, അത് പറ്റൂല !
നമുക്ക് ഒന്നും ചെയ്യാൻ പറ്റില്ല. നേരത്തേ വീട്ടിൽ വന്നാൽ അമ്മയ്ക്ക് അസുഖം കൂടിയാലോ ?
ഇല്ല !
ഇനി കുറച്ച് ദിവസം കൂടേ ഉള്ളൂ.
അപ്പൊ അമ്മ മരിച്ച് പോയാലും നിനക്ക് ഒന്നും ഇല്ല, അല്ലേ ?
കൂടുതൽ വാശി പിടിയ്ക്കാതെ ! ഞാൻ പോകുന്നു.
വാ, മീയ്.
എനിക്ക് നിന്നെ ഇഷ്ടമല്ല, സാറ്റ്സ്കി !
തുണി ഒക്കെ മടക്കി വെയ്ക്കണം...
വിഷമിക്കണ്ട സാറ്റ്സ്കി മുത്തശ്ശി ഇല്ലേ ഇവിടെ ?
അമ്മയെ ആശുപത്രിയിൽ പോയി കാണാമെന്ന് നിന്റെ അച്ഛൻ പറഞ്ഞു.
ഒരു ചെറിയ പനി മാത്രമേയുള്ളൂ; അവൾ അടുത്ത ആഴ്ച ഇങ്ങ് തിരിച്ച് വരും.
ചെറിയ പനി എന്നു തന്നെയാ...
...ആശുപത്രിയിലോട്ട് ആദ്യം പോയപ്പോഴും പറഞ്ഞത്.
പക്ഷേ മുത്തശ്ശീ, അമ്മ മരിച്ച് പോയാലോ?
പൊട്ടത്തരം പറയല്ലേ, സാറ്റ്സ്കി .
ചിലപ്പോ അമ്മ മരിച്ചുപോയ്ക്കാണും...
നിർത്ത്. നിങ്ങളെപോലെ രണ്ട് കുരുന്നുകളെ ആരും വിട്ടിട്ട് പോകില്ല.
പോട്ട്. കരയാതെ.
അച്ഛൻ വരുന്നത് വരെ ഞാൻ ഇവിടെ തന്നെ നിൽക്കാം.
മീയ് !
അവൾ തിരിച്ച് വന്നോ ?
അവൾ ബസ്സ്റ്റോപ്പിൽ ഇല്ലായിരുന്നോ ? ഇല്ല.
ങേ, അവളെവിടെപ്പോയി ?
രാവിലെ അവൾ അമ്മയെ കാണണം എന്ന് പറഞ്ഞപ്പോൾ ഞാനവളോട് ദേഷ്യപ്പെട്ടു...
ചിലപ്പോൾ അവൾ ആശുപത്രിയിലേക്ക് പോയതായിരിക്കും !
ആശുപത്രിയൊലേക്കോ ? നടന്നോ ? മുതിർന്നവർക്കു പോലും പോകാൻ മൂന്ന് മണിക്കൂറെടുക്കും !
ഞാൻ പോയി നോക്കാം !
കാന്റാ, വേഗം ! മീയെ കാണാനില്ലെന്ന് നിന്റെ അച്ഛനോട് പോയി പറ.
ഞാൻ ദേഷ്യപ്പെട്ടതുകൊണ്ടാ അവൾ പോയത്. എല്ലാം എന്റെ തെറ്റാ.
അതേയ്, മാമാ,
ഒരു കൊച്ച് പെൺകുട്ടി പോകുന്നത് കണ്ടോ ? എന്റെ അനിയത്തിയാണ്.
ഇല്ല, കണ്ടില്ല. പോയിരുന്നേൽ ഉറപ്പായും ഞാൻ ശ്രദ്ധിക്കുമായിരുന്നു...
ചിലപ്പൊ ഇവിടെ വന്നു കാണില്ല. മറ്റേ വഴി നോക്കാം.
ഈ വഴിയാണ് അവൾ വന്നതെന്ന് ഉറപ്പാണോ ?
അറിയില്ല.
ഒന്ന് നിയ്ക്കുവോ ?
നാശം ! എന്താ ഈ കാണിക്കുന്നത് ?
ഞാൻ എന്റെ അനിയത്തിയെ തിരയുകയാ. നിങ്ങൾ ഒരു കൊച്ച് പെൺകുട്ടിയെ കണ്ടോ ?
നിന്റെ അനിയത്തിയോ ?
അവൾക്ക് 4 വയസ്സാ. ആശുപത്രിയിലേക്കാണ് പോകുന്നതെന്ന് തോന്നുന്നു.
നീ ആരെയെങ്കിലും കണ്ടായിരുന്നോ ?
ഇല്ല. നമ്മൾ ആശുപത്രീന്നാ വരുന്നത്. പക്ഷേ ആരേയും കണ്ടില്ല.
ഏതായാലും നന്ദി.
നീ എവിടുന്നാ വരുന്നത് ?
മാറ്റ്സുഗോയിൽ നിന്നും.
ശെരിക്കും ?
പേടിക്കണ്ട. അവൾ തിരിച്ച് വരും.
സാറ്റ്സ്കി !
കാന്റാ !
അവളെ കണ്ടോ ?
ഇല്ല. നീയോ ?
അച്ഛനും കൂട്ടരും അവളെ തിരയുകയാണ്. ഞാൻ ആശുപത്രിയിലേക്ക് പോയി നോക്കാം...
...നീ വീട്ടിലേയ്ക്ക് പൊയ്ക്കോ.
അവൾക്ക് ആശുപത്രിയിലേക്കുള്ള വഴി തെറ്റിയെന്നാ എനിക്ക് തോന്നുന്നത്.
കുളത്തിനടുത്ത് നിന്ന് ഒരു ചെരുപ്പ് കിട്ടിയിട്ടുണ്ട്.
അവളുടേതാണോ എന്ന് ഉറപ്പില്ല !
അവളെ കണ്ടെത്തിയോ ?
ദൈവമേ അവളെ കാത്തോളണേ...
ഇവിടെ വളരെ ആഴമാണ്, എന്നാലും കൊറേക്കൂടെ ദൂരോട്ട് നോക്കാം !
വടികൾ വല്ലതും ബാക്കിയുണ്ടോ ?
അമ്മൂമ്മേ, സാറ്റ്സ്കി വന്നു !
മുത്തശ്ശി !
നോക്ക്, ഇത് അവളുടേതാണോ ?
അല്ല.
ദൈവം കാത്തു. അവളുടേതാണെന്നാ ഞാൻ വിചാരിച്ചത്.
കാള പെറ്റെന്ന് കേക്കുമ്പോഴേ അമ്മൂമ്മ കയറെടുക്കും.
ചെരുപ്പ് അവളുടേതല്ല !
എല്ലാവരുടേം സഹകരണത്തിന് വളരെ നന്ദി. എന്നാലും നിങ്ങളുടെ സഹായം ഇനിയും വേണ്ടിവരും.
സാറ്റ്സ്കീ...
ദയവായി എന്നെ സഹായിക്കൂ റ്റോറ്റൊറോ !
മീയെ കാണാനില്ല. ഉടനെ ഇരുട്ടും. അവൾ ഇപ്പൊ എവിടെയെങ്കിലും പേടിച്ച് നിൽക്കുകയായിരിക്കും...
ദയവായി, എന്നെ കാണാൻ അനുവദിക്കൂ.
റ്റോറ്റൊറോ !
മീയെ കാണാനില്ല ! എല്ലായിടത്തും നോക്കി പക്ഷേ അവളെ കണ്ടില്ല.
അവളെ കണ്ടുപിടിക്കാൻ എന്നെ സഹായിക്കൂ. അവൾ പേടിച്ച് നിൽക്കുകയായിരിക്കും.
എന്ത് ചെയ്യണമെന്ന് എനിക്കറിയില്ല...
അവർക്കൊന്നും ബസ് കാണാൻ പറ്റില്ല, അല്ലേ ?
കാട് - ചതുപ്പ്
സെമിത്തേരി - അമ്പലം
മീയ്
മീയ് !
മരങ്ങൾ വഴീന്ന് മാറുകയാണല്ലോ !
സാറ്റ്സ്കി !
മീയ് !
നീ മനുഷ്യനെ തീ തീറ്റിച്ചു.
എന്നോട് ക്ഷമിക്കൂ.
ചോളം അമ്മയ്ക്ക് കൊണ്ട് കൊടുക്കാൻ പോയതാണല്ലേ ?
ആശുപത്രി
നമ്മളെ ആശുപത്രിയിലോട്ട് കൊണ്ടുപോകുമോ ?
വളരെ വളരെ നന്ദി.
ഒരു ചെറിയ പനിയ്ക്ക് ടെലഗ്രാം ഒക്കെ അയക്കേണ്ട കാര്യമില്ലായിരുന്നു.
കുട്ടികൾ പേടിച്ചിരിക്കുകയാവും. ഞാൻ കാരണം അവർക്ക് വിഷമമായല്ലോ.
നിനക്ക് കുഴപ്പം ഒന്നുമില്ലെങ്കിൽ അവർക്കും ഒന്നുമില്ല.
വീട്ടിലോട്ട് വരാൻ കുറച്ച്കൂടെ താമസിക്കും. അത്രയല്ലേയുള്ളൂ. സാരമില്ല.
കുട്ടികൾക്ക് നല്ല വിഷമമുണ്ട്, പുറത്ത് കാണിക്കുന്നില്ലന്നേയുള്ളൂ.
സാറ്റ്സ്കിയുടെ കാര്യത്തിലാ എനിക്ക് കൂടുതൽ വിഷമം. അവളാണ് കൂടുതലും സഹിക്കുന്നത്.
അതെ ശെരിയാ.
ഞാൻ വീട്ടിൽ വരുമ്പോ അവരെ ലാളിച്ച് വഷളാക്കും.
അമ്മ ചിരിക്കുകയാണ് !
എല്ലാം നേരെയായിക്കാണും. അതെ.
അസുഖമൊക്കെ ഭേദമാവാൻ എനിക്ക് തിടുക്കമായി.
നോക്ക്.
ഇതെവിടുന്നാ വന്നത് ?
എന്താ ?
ആ മരത്തിൽ സാറ്റ്സ്കിയും മീയും ഇരുന്ന് ചിരിക്കുന്നതായി ഞാൻ കണ്ടു. എനിക്ക് തോന്നിയതാവും.
ചിലപ്പോ സത്യമായിരിക്കും, ദേ നോക്ക്.
“അമ്മയ്ക്ക് വേണ്ടി”
Translated by Sreejith SP
Visit http://www.malayalamsubtitles.org for more